pythainlp/thai-wiki-dataset-v4 huggingface dataset:
ปัสสาวะเป็นเลือด

ปัสสาวะเป็นเลือด  คือการที่มีเม็ดเลือดแดงปะปนอยู่ในปัสสาวะ มีทั้งแบบเห็นได้ด้วยตาเปล่า (gross hematuria) และแบบที่มองไม่เห็นด้วยตาเปล่า ต้องส่องดูด้วยกล้องจุลทรรศน์ (microscopic hematuria) หรือใช้ชุดตรวจทางห้องปฏิบัติการในการตรวจ เลือดที่ปะปนในปัสสาวะนี้อาจมีที่มาได้จากทุกส่วนของทางเดินปัสสาวะ ตั้งแต่ไต ท่อไต กระเพาะปัสสาวะ ต่อมลูกหมาก และท่อปัสสาวะ เกิดได้จากหลายสาเหตุ เช่น การติดเชื้อในทางเดินปัสสาวะ นิ่วไต หรือมะเร็งกระเพาะปัสสาวะ เป็นต้น
เจ้าชายฟรันซ์ วิลเฮล์มแห่งปรัสเซีย

เจ้าชายฟรันซ์ วิลเฮล์มแห่งปรัสเซีย  เป็นนักธุรกิจชาวเยอรมันและเป็นสมาชิกของราชวงศ์โฮเอ็นโซลเลิร์น ข้อมูลที่น่าจดจำของพระองค์อีกประการคือ เออร์มิน ร็อยส์แห่งเกรซ พระอัยยิกา (ยาย) ของพระองค์ เป็นพระมเหสีพระองค์ที่ 2 ใน จักรพรรดิวิลเฮ็ล์มที่ 2 แห่งเยอรมนี 
พระราชประวัติ.
เจ้าชายฟรันซ์ วิลเฮล์มแห่งปรัสเซีย ประสูติ 3 กันยายน พ.ศ. 2486 ณ ไซลีเชีย เป็นพระโอรสใน เจ้าชายคาร์ล ฟรันซ์แห่งปรัสเซีย และ เจ้าหญิงเฮ็นรีเอ็ทเทอแห่งเชอไนช์-คาโรลัท โดยทรงมีพระเชษฐาฝาแฝดคือ เจ้าชายฟรีดริช คริสเตียน แต่ทรงสิ้นพระชนม์หลังประสูติได้ 3 สัปดาห์ โดยพระองค์ทรงมีศักดิ์เป็นพระนัดดาใน เจ้าชายโจอาคิมแห่งปรัสเซีย และทรงเป็นพระราชปนัดดาใน จักรพรรดิวิลเฮล์มที่ 2 แห่งเยอรมนี
ในปี พ.ศ. 2545 พระองค์กับ ทีโอโดรา ทาเซียส พระสหายได้ทรงก่อตั้งได้ก่อตั้ง บริษัท Prinz von Preussenซึ่งบริษัทนี้มีจุดประสงค์ฟื้นฟูอาคารเก่าในประเทศเยอรมนี โดยทรัพย์นำสินส่วนพระองค์มาลงทุน
อภิเษกสมรส.
พระองค์ทรงเสกสมรส กับ แกรนด์ดัชเชสมาเรีย วลาดีมีรอฟนาแห่งรัสเซีย โดยทีงมีศักดิ์เป็นพระญาติชั้นที่ 3 ในพระองค์ เมื่อวันที่ 22 กันยายน พ.ศ. 2519 โดยทรงรับพระราชทานพระอิสริยยศตามแบบรัสเซียเป็น แกรนด์ดยุกมิคาอิล เปาโลวิชแห่งรัสเซีย พระสวามี โดยทรงมีพระโอรสร่วมกันเพียงพระองค์เดียวคือ
ต่อมาในปี 2525 ทั้ง 2 ทรงตัดสินพระทัยแยกกันอยู่
เสกสมรสครั้งที่ 2.
เจ้าชายฟรันซ์ วิลเฮล์มแห่งปรัสเซีย พระชันษา 75 ปี อดีตพระสวามีใน แกรนด์ดัชเชสมาเรีย วลาดีมีรอฟนาแห่งรัสเซีย ประมุขพระราชวงศ์โรมานอฟ ได้ทรงเสกสมรสใหม่กับ นาเดีย นูร์ พระสหายหญิงที่ทรงคบกันมานาน โดย แกรนด์ดยุกจอร์จ มิไคโลวิชแห่งรัสเซีย ซึ่งได้ถวายพระพรพระบิดาในโอกาสนี้ด้วย
เวอร์นาลอสซัม

บริษัท เวอร์นาลอสซัม จำกัด (; โรมาจิ: "Vernalossom") เดิมชื่อ บริษัท เอเคเอส จำกัด (มหาชน) (; โรมาจิ: "Kabushiki-gaisha AKS") เป็นหน่วยงานเฟ้นหาบุคคลให้เข้ามาในวงการบันเทิง มีสำนักงานใหญ่ที่กรุงโตเกียว ประเทศญี่ปุ่น บริษัทได้มีส่วนร่วมในงานบันเทิงหลายรูปแบบ เช่น งานเพลง งานภาพยนตร์ หรืองานขายสินค้า
เวอร์นาลอสซัม เป็นบริษัทที่จัดการและบริหารกลุ่มไอดอลญี่ปุ่นเครือ AKB48 กรุ๊ปนอกประเทศญี่ปุ่น ได้แก่ 
การคัดเลือกบุคคลจากเอเคเอสนั้นจะใช้ระบบที่เรียกว่า การถ่ายโอนสมาชิก โดยผู้สมัครคนใดที่ผ่านการออดิชัน จะได้เซ็นสัญญากับเอเคเอสเป็นระยะเวลาหนึ่ง หลังจากที่ได้เป็นสมาชิกเต็มตัวแล้ว จะได้รับข้อเสนอสัญญาจากบริษัทผู้บริหารศิลปินรายอื่น ซึ่งทางเอเคเอสใช้ระบบนี้จนถึง AKB48 รุ่นที่ 10 โดยสมาชิกรุ่นที่ 11 ขึ้นไปจะอยู่ภายใต้การบริหารของเอเคเอสโดยตรง
รอเชเดอนาย

รอเชเดอนาย  เป็นภูเขาในเทือกเขาแอลป์ในประเทศสวิตเซอร์แลนด์ ตั้งอยู่ทางตะวันออกของทะเลสาบเจนีวา ใกล้กับเมืองมงเทรอและเมืองวีลเนิฟว์ ภูเขานี้มีความสูง 2,042 เมตรเหนือระดับน้ำทะเล ส่วนใหญ่ของภูเขาตั้งอยู่ในเขตของรัฐฟรีบูร์ และบางส่วนตั้งอยู่ในรัฐโว สามารถขึ้นสู่ภูเขาแห่งนี้ได้โดยทางรถไฟจากเมืองมงเทรอ
นิวส์ไทป์

นิวส์ไทป์  เป็นนิตยสารรายเดือนจากประเทศญี่ปุ่น โดยเนื้อหาส่วนใหญ่ของนิตยสารจะเกี่ยวกับ อนิเมะ และ มังงะ (รวมถึง ภาพยนตร์แนวโทะกุซะสึ, ไซไฟของญี่ปุ่น และ วิดีโอเกม) โดยได้ถูกตีพิมพ์ครั้งแรกโดยสำนักพิมพ์คะโดะกะวะ ในวันที่ 8 มีนาคม 1985 โดยนอกจากนี้นิตยสารยังตีพิมพ์ในในชื่อ "นิวส์ไทป์โคเรีย" สำหรับภาษาเกาหลี และ "นิวส์ไทป์ยูเอสเอ" สำหรับรูปแบบภาษาอังกฤษ โดยได้ตีพิมพ์ใน อเมริกาเหนือ ช่วงระหว่างปี 2002 จนถึงปี 2008
เดชเซียวฮื้อยี้ (ละครโทรทัศน์ พ.ศ. 2542)

เดชเซียวฮื้อยี้ (อังกฤษ: The Legendary Siblings) เป็นละครโทรทัศน์จีนกำลังภายใน สร้างขึ้นเมื่อปี ค.ศ. 1999 กำกับโดย หลี่ กัวลัป เป็นภาพยนตร์ที่สร้างมาจากเรื่อง เดชเซียวฮื้อยี้ของโก้วเล้ง นำแสดงโดย หลิน จื้ออิ่ง, ซู โหย่วเผิง, หลี่ อี้หัว, วีเวียนเฉิน เรื่องราวที่ว่าด้วยเรื่อง เซียวฮื้อยี้ เรื่องนี้ยังมีภาค 2 ต่อ โดยมีนักแสดงไทย คือ เต๊ะ ศตวรรษ เศรษฐกร ร่วมแสดงด้วย
เทศกาลดนตรีอัลทรา

เทศกาลดนตรีอัลทรา  เป็นงานเทศกาลดนตรีอิเล็กทรอนิกส์ประจำปี ที่จัดขึ้นระหว่างเดือนมีนาคมในเมืองไมแอมี, รัฐฟลอริดา, สหรัฐอเมริกา งานเทศกาลเริ่มจัดขึ้นครั้งแรกในปี ค.ศ. 1999 โดย Russell Faibisch และAlex Omes และได้รับการตั้งชื่อตามอัลบั้มของดีเพชโมด ในปี ค.ศ. 1997, "Ultra"
เทศกาลดนตรีอัลทรา จัดขึ้นในDowntown Miami ,Bayfront Park ในช่วง 1 วัน ตั้งแต่ปี ค.ศ. 1999 - 2006 จากนั้นได้เพิ่มขึ้นเป็นสองวันในช่วงสุดสัปดาห์ของงาน ในปี ค.ศ. 2007 - 2010 ต่อมา ตั้งแต่ปี ค.ศ. 2011 Ultra ได้มีการจัดเพิ่มขึ้นเป็น 3 วัน (วันศุกร์-อาทิตย์) ในช่วงเดือนมีนาคม ในปี ค.ศ. 2012 มีผู้เข้าร่วมงานจำนวน 155,000 คน ในปี ค.ศ. 2013 เป็นครั้งแรกในประวัติศาสตร์ของเทศกาล Ultra ที่จัดขึ้นในช่วงสองสัปดาห์ติดต่อกัน โดยมีผู้เข้าร่วม 330,000 คน ในปี ค.ศ. 2014 เทศกาลได้กลับสู่รูปแบบสุดสัปดาห์ 1 สัปดาห์ โดยขายตั๋วล่วงหน้าภายใน 5 นาที
ในปี ค.ศ. 2016 เทศกาลดนตรีอัลทรา ได้มีถึง 7 เวที ซึ่งครอบคลุมถึงสวนสาธารณะเบย์ฟรอนต์ ซึ่งประกอบด้วยเวทีหลัก ,เวที Live stage ,เวที MegaStructure stage ,เวที Worldwide stage ,เวทีวิทยุ UMF ,เวที Resistance stage และเวทีโอเอซิส แม้ว่าการแบ่งปันใช้ชื่อเทศกาลดนตรีอัลทรา ไม่ได้เชื่อมโยงโดยตรงกับ Ultra Records ค่ายเพลงอิเล็กทรอนิกส์ อย่างไรก็ตาม ทั้งสองหน่วยงาน ได้ประกาศ "global alliance" ในเดือนสิงหาคม 2012 ซึ่งช่วยให้สามารถทำงานร่วมกัน ในด้านการตลาด และการโปรโมตข้ามฝั่งเทศกาลอื่น ๆ ทั่วโลก ที่จัดขึ้นทั่วโลกในสถานที่ต่างๆ เช่น เมืองเคปทาวน์ &โจฮันเนสเบิร์ก ในประเทศแอฟริกาใต้ ,กรุงโซล ในประเทศเกาหลีใต้ ,กรุงสิงคโปร์ ในประเทศสิงคโปร์ ,กรุงโตเกียว ในประเทศญี่ปุ่น ,เมืองฮวาร์ & เมืองสปลิท ในประเทศโครเอเชีย ,กรุงเม็กซิโกซิตี ในประเทศเม็กซิโก ,เมืองรีโอเดจาเนโร ในประเทศบราซิล ,กรุงโบโกตา ในประเทศโคลอมเบีย และสถานที่อื่น ๆ อีกมากมาย ในช่วงท้ายของเทศกาลดนตรีอัลตร้า 2017 ได้เพิ่มอีก 2 ประเทศ ได้แก่ ประเทศอินเดีย และออสเตรเลีย
จำนวนผู้เข้าร่วม.
"Attendance figures depict total attendance over the length of the festival."
"*2013 Attendance reflects the festival's 15th Anniversary in which Ultra Music Festival was held over two weekends rather than one."
การงดเว้น

การงดเว้น  เป็น การบังคับตนเองให้ละเว้นจากกิจกรรมที่ให้สุขารมณ์ มักหมายถึงการงดเว้นการมีเพศสัมพันธ์ (sexual abstinence) หรือ การงดเว้นจากการดื่มแอลกอฮอล์หรือการกินอาหาร การกระทำอาจเกิดจากความเชื่อทางศาสนาหรือข้อคำนึงทางปฏิบัติอื่น ๆ โดยอาจเหมายถึงการงดเว้นจากยาเสพติด เช่น การงดเว้นการสูบบุหรี่ การงดเว้นมีหลายแบบ ปกติแล้วมักหมายถึงการอดอาหาร ด้วยความที่เป็นข้อกำหนดที่เกิดจากความตั้งใจทำให้การงดเว้นแตกต่างกับการกดเก็บ (repression) ที่เกิดขณะไม่รู้ตัว และมักส่งผลเสียต่อสุขภาพ
การงดเว้น (แก้ความกำกวม)

การงดเว้น (abstinence) เป็น การบังคับตนเองให้ละเว้นจากกิจกรรมที่ให้สุขารมณ์
ตัวอย่างรูปแบบของการงดเว้น ได้แก่
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
สถาบันพัฒนาฝีมือแรงงานภาค ๖ ขอนแก่น

สถาบันพัฒนาฝีมือแรงงานภาค ๖ ขอนแก่น  หรือโครงการจัดตั้งสถาบันพัฒนาฝีมือแรงงานเทคโนโลยีชั้นสูงภาคตะวันออกเฉียงเหนือตอนกลาง 
สาขาโลจิสติกส์ เมคคาทรอนิกส์ ออโตเมชั่น เดิมชื่อสถาบันพัฒนาฝีมือแรงงานภาคตะวันออกเฉียงเหนือตอนบน จังหวัดขอนแก่น เป็นสถาบันพัฒนาฝีมือ สังกัดรมพัฒนาฝีมือแรงงาน กระทรวงแรงงาน
ประวัติสถาบัน.
สถาบันพัฒนาฝีมือแรงงานภาค ๖ ขอนแก่น เริ่มเปิดดำเนินการเมื่อวันที่ 22 กุมภาพันธ์ พ.ศ. 2522 มีชื่อว่าสถาบันพัฒนาฝีมือแรงงานภาคตะวันออกเฉียงเหนือตอนบน จังหวัดขอนแก่น เป็นสถาบันพัฒนาฝีมือแรงงานในภาคตะวันออกเฉียงเหนือ ซึ่งเป็นผลสืบเนื่องมาจากการสำรวจร่วมกันของกรมแรงงาน ธนาคารโลก และสำนักงานคณะกรรมการพัฒนาการทางเศรษฐกิจและสังคมแห่งชาติ ในปี พ.ศ. 2515 ในเรื่องความต้องการของการฝึกฝีมือแรงงานในรูปต่างๆ สำหรับผู้ที่ไม่ได้รับการศึกษาในโรงเรียน และเสนอแนะว่าน่าจะจัดตั้งศูนย์ฝึกอเนกประสงค์ขึ้นที่จังหวัดนี้ เพราะเป็นศูนย์กลางการค้าและการปกครองของภาคตะวันออกเฉียงเหนือ
เดือนตุลาคม พ.ศ. 2519 รัฐบาลญี่ปุ่นอนุมัติในหลักการของโครงการจัดตั้งสถาบันพัฒนาฝีมือแรงงานภาคตะวันออกเฉียงเหนือตอนบน จังหวัดขอนแก่น
วันที่ 7 กุมภาพันธ์ พ.ศ. 2520 มีการลงนามในบันทึกร่วม ไทย - ญี่ปุ่น และได้รับอนุมัติจากรัฐบาลญี่ปุ่นในเดือนเมษายน พ.ศ. 2520
ปลายปี พ.ศ. 2520 รัฐบาลไทย และรัฐบาลญี่ปุ่นลงนามความร่วมมือในโครงการจัดตั้งสถาบันพัฒนาฝีมือแรงงานภาคตะวันออกเฉียงเหนือตอนบน จังหวัดขอนแก่น กำหนดระยะเวลาโครงการ ตั้งแต่ 12 ธันวาคม พ.ศ. 2520 ถึง 11 ธันวาคม พ.ศ.2524 รวม 4 ปี โดยรัฐบาลญี่ปุ่น (JICA) ให้การสนับสนุนด้านงบประมาณซึ่งเป็นโครงการให้เปล่า เพื่อเป็นค่าก่อสร้างอาคาร อุปกรณ์การฝึก และเครื่องจักร และช่วยเหลือด้านวิชาการ การศึกษาดูงาน
สถาบันพัฒนาฝีมือแรงงานภาค ๖ ขอนแก่น เป็นชื่อที่ได้รับการแต่งตั้งใหม่เมื่อวันที่ 9 ตุลาคม 2545 ตามกฎกระทรวงแบ่งส่วนราชการ กรมพัฒนาฝีมือแรงงาน กระทรวงแรงงาน พ.ศ. 2545 ซึ่งเป็นผลมาจากการปฏิรูประบบราชการของรัฐบาล ส่งผลให้เกิดการปรับโครงสร้างของกระทรวง ทบวงกรมใหม่
แหล่งข้อมูลอื่น.
<templatestyles src="Reflist/styles.css" />
เลียร์เซอ เอส.กา.

ราชสโมสรกีฬาเลียร์  หรือเรียกแบบย่อว่า (กา.) เลียร์เซอ เอส.กา.  เป็นสโมสรฟุตบอลอาชีพอยู่ในเมืองเลียร์ จังหวัดแอนต์เวิร์ป ประเทศเบลเยียม เลียร์เซอเคยเป็นแชมป์ 4 สมัย และเป็นแชมป์บอลถ้วย 2 สมัย เลียร์เซอเป็นหนึ่งในหกของทีมในลีกเบลเยียมที่เคยเล่นในยูฟ่าแชมเปียนส์ลีก
อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ธีรเทพ วิโนทัย
ประวัติ.
สโมสรนี้ก่อตั้งขึ้นเมื่อ 1906 ทีมนี้ได้เลื่อนชั้นขึ้นดิวิชัน 1 ครั้งแรกในฤดูกาล 1927–1928 เลียร์เซอประสบความสำเร็จในดิวิชัน 1 จนกระทั่งสงครามโลกครั้งที่ 2 เป็นแชมป์ 2 สมัยและอยู่ต่ำกว่า 5 อันดับแรกเพียงแค่ 4 ครั้ง ตอนท้ายของฤดูกาล 1947–1948 สโมสรได้ตกชั้นไปอยู่ดิวิชัน 2 เลียร์เซอได้สร้างชื่อไว้อีก 2 ครั้ง โดยการได้เป็นแชมป์ของลีก (ฤดูกาล 1953–1954 , 1985–1986 , ฤดูกาล 1988–1989 และ 2006–2007) เลียร์เซออยู่ในดิวิชันแรกได้ถึง 5 ปีในฤดูกาล 2010–2011 และ 2014–2015 แต่ตอนนี้เล่นอยู่ในดิวิชัน 2
เลียร์เซอเล่นในสนามเหย้าที่สนามกีฬาแฮร์มัน ฟันเดอร์โปร์เติน ในเมืองเลียร์ หรือที่รู้จักกันในชื่อ "เอิตลิสป์" เพราะสนามแข่งตั้งอยู่ในพื้นที่ที่ชื่อลิสป์ สโมสรใช้สีดำและเหลือง สโมสรนี้ถูกซื้อโดย Maged Samy นักธุรกิจชาวอียิปต์ ผู้เป็นเจ้าของ KV Turnhout และ Wadi Degla ในประเทศอียิปต์
ผู้เล่นที่ลงเล่นมากที่สุดคือ แบร์นาร์ด โฟร์โฮฟ ซึ่งเล่นให้กับทีมชาติเบลเยียมไป 61 นัด ซึ่งเขาอยู่เลียร์เซอมาโดยตลอด ทำประตูไป 30 ประตู เขาเป็นกองหน้าผู้ทำประตูสูงสุดของทีมชาติเบลเยียมร่วมกับเปาล์ ฟัน ฮิมสต์
เทศกาลดนตรีมายา

เทศกาลดนตรีมายา (อังกฤษ: MAYA Music Festival) เป็นงานเทศกาลดนตรีกลางแจ้งระดับอินเตอร์เนชั่นแนลของไทย ที่จัดบนสนามหญ้าพื้นที่กว่า 300 ไร่ รวบรวมศิลปินระดับโลกหลากหลายแนวเพลง อาทิ ป็อป ร๊อค อินดี้ อิเล็กทรอนิกส์ และอื่นๆ เป็นต้น จัดโดย บริษัท ฟีล คอร์ปอเรชั่น จำกัด ของคุณ กฤษณ์ ศรีภูมิเศรษฐ์
และเมื่อวันที่ 31 มกราคม - 1 กุมภาพันธ์ 2563 เทศกาลดนตรีมายาได้เฉลิมฉลองการครบรอบ 5 ปี จัดเต็มกับ 4 เวที 4 แนวดนตรี คือ LIVE Stage, EDM Stage, Tree Stage และ Pool & Afterparty กับศิลปินระดับโลก จากหลากหลายแนวเพลงไม่ว่าจะเป็น Live Band อย่าง LANY, Kodaline, Suede และ Shura และศิลปินอิเล็กทรอนิกส์ชื่อดังบนเวที EDM Stage อย่าง Alan Walker, Illenuim, R3HAB, Vinai, Lost Frequencies และอีกมากมาย
สำหรับการจัดงานครั้งที่ 7 ของเทศกาลดนตรีมายา ในปี 2564 จะจัดขึ้นในวันที่ศุกร์ 19 และ เสาร์ที่ 20 กุมภาพันธ์ 2564 ที่ MAYA Space พัทยา จ.ชลบุรี
การใช้ความรุนแรงกับแฟน

การใช้ความรุนแรงกับแฟน  หรือ การทารุณกรรมแฟน  ถูกให้ความหมายว่าเป็นการใช้ความรุนแรง หรือ การข่มขู่ว่าจะใช้ความรุนแรง ที่เกิดขึ้นระหว่างคู่ที่อยู่ในระหว่างการเดทหรือการจีบ และยังไม่แต่งงาน สิ่งนี้ยังหมายถึงการที่คนใดคนหนึ่งในความสัมพันธ์พยายามคงอำนาจและควบคุมอีกคนหนึ่งโดยใช้ความรุนแรงหรือการทารุณกรรม โดยอาจอยู่ในรูปแบบของการประทุษร้ายทางเพศ, การคุกคามทางเพศ, การข่มขู่, การทำร้ายร่างกาย, การข่มเหงทางวาจา ทางจิต หรือ ทางอารมณ์, การทำร้ายทางสังคม, และการเฝ้าติดตาม อาจรวมถึง การกรรโชกทางอารมณ์, การทารุณกรรมทางเพศ, ทารุณกรรมทางร่างกาย และการชักใยทางจิตวิทยา
การใช้ความรุนแรงกับแฟนพบได้ในทุกชาติพันธุ์ อายุ เส้นสังคมและเศรษฐกิจ สถาบันเพื่อความตระหนักเกี่ยวกับความรุนแรงในความสัมพันธ์ บรรยายการใช้ความรุนแรงกับแฟนว่าเป็น "รูปแบบพฤติกรรมที่ใช้ความรุนแรงและบีบบังคับเพื่อคงอำนาจและการควบคุมต่อคู่ครองปัจจุบันหรือคู่ครองในอดีต"
ข้อมูลของผู้กระทำและเหยื่อ.
คนทุกเพศทุกวัยสามารถตกอยู่ในความสัมพันธ์ที่มีการทำร้าย ไม่ว่าจะมีชาติพันธุ์แบบใด รายได้เท่าไหร่ก็ตาม ทว่ามีลักษณะบางอย่างที่ผู้กระทำและเหยื่อมักมี
สถาบันสนับสนุนทางเลือกสำหรับความรุนแรงบรรยายผู้กระทำว่ามัก ขี้อิจฉาและขี้หวง, มีความมั่นใจที่ล้นหลาม, มีการแกว่งของอารมณ์ หรือ มีประวัติการใช้ความรุนแรงหรือโมโห, พยายามแยกตัวแฟนออกจากครอบครัว เพื่อน และเพื่อนร่วมงาน, และมีแนวโน้มที่จะว่าโทษสิ่งอื่น
ส่วนเหยื่อในความสัมพันธ์ที่มีการทำร้ายมักมีลักษณะเช่น บาดแผลตามร่างกาย, หายไปจากที่ทำงานหรือโรงเรียน, มีความเปลี่ยนแปลงทางอารมณ์หรือบุคลิกภาพ, ดื่มแอลกอฮอล์หรือใช้ยาเสพติดมากขึ้น, และออกห่างจากครอบครัวและเพื่อน เหยื่ออาจโทษว่าความรุนแรงมีต้นเหตุจากตนเองเพื่อลดความรุนแรงของอาชญากรรม สิ่งนี้มักทำให้เหยื่อเลือกที่จะอยู่ในความสัมพันธ์ที่มีการทำร้าย
สเตราส์ (พ.ศ. 2548) อ้างว่าแม้ผู้ชายจะสร้างการบาดเจ็บที่มากกว่าในความรุนแรงในครอบครัว นักวิจัยและสังคมไม่ควรมองข้าม อาการบาดเจ็บที่ทำโดยผู้หญิง โดยเขายังบันทึกว่า การกระทำโดยผู้หญิงอาจดูเหมือนเล็กน้อยทว่าอาจส่งผลร้ายแรงได้:
 การทำร้ายแบบ 'เล็กน้อย' โดยผู้หญิงเป็นปัญหาใหญ่เช่นกัน แม้เมื่อพวกมันไม่ทำให้เกิดการบาดเจ็บ เพราะว่าพวกมันทำให้ผู้หญิงตกอยู่ในอันตรายจากการเอาคืนที่ร้ายแรงกว่ามากโดยผู้ชาย [...] การที่จะจบ 'การทำร้ายภรรยา' เป็นการสำคัญที่ผู้หญิงจะหยุดสิ่งที่หลายคนเรียกว่าเป็นรูปแบบที่ 'ไม่เป็นอันตราย' เช่น การตบ, เตะ, หรือ โยนสิ่งของใส่ผู้ชาย ผู้ยังคงพฤติกรรมอุกอาจและ 'ไม่ยอมฟังเหตุผล'
ในทางเดียวกัน Deborah Capaldi  รายงานว่างานวิจัยความยาว 13 ปีพบว่าการรุกรานของผู้หญิงต่อผู้ชายมีความสำคัญเท่า ๆ กับ โอกาสการใช้ความรุนแรงของผู้ชาย ในการทำนายความน่าจะเป็นของความรุนแรงโดยรวม: "ด้วยความที่ความรุนแรงต่อคู่ครองเกิดขึ้นจากทั้งสองฝ่าย และทั้งผู้ผญิงและผู้ชายเป็นตัวเริ่ม การป้องกันและวิธีการรักษาควรพยายามลดความรุนแรงของผู้หญิงเช่นเดียวกับความรุนแรงของผู้ชาย โดยวิธีนี้มีโอกาสมากกว่าที่จะเพิ่มความปลอดภัยของผู้หญิง" อย่างไรก็ตาม งานวิจัยของ Capaldi  เพ่งความสนใจไปที่วัยรุ่นที่มีความเสี่ยง ไม่ใช่ผู้หญิงทั่วไป ดังนั้นไม่จึงไม่สามารถนำมาใช้กับประชากรทั้งหมด
ยอดหญิงแกร่งแห่งทำเนียบขาว ฤดูกาลที่ 3

ยอดหญิงแกร่งแห่งทำเนียบขาว ซีซัน 3 (อังกฤษ: Madam Secretary Season 3) เป็นละครโทรทัศน์ทริลเลอร์ตอนที่ 3 ในละครชุด ยอดหญิงแกร่งแห่งทำเนียบขาว ออกอากาศทางช่องCBS ในสหรัฐอเมริกา ตั้งแต่วันที่ 2 ตุลาคม พ.ศ. 2559 ในไทยจะออกอากาศช่อง โมโน 29 ออกอากาศทุกวันพฤหัสบดี- ศุกร์ ออกอากาศวันที่ 21 ธันวาคม พ.ศ. 2560 เป็นตอนแรก
เนื้อเรื่องย่อ.
ดร. อลิซาเบธ แม็คคอร์ด อดีตซีไอเอที่ผันตัวมาเป็นอาจารย์มหาวิทยาลัย ได้รับการแต่งตั้งจากประธานาธิบดี คอนราด ดัลตัน ให้มาเป็นรัฐมนตรีว่าการกระทรวงการต่างประเทศของสหรัฐ หลังจากรัฐมนตรีคนก่อนเครื่องบินตก ทำให้นอกจากจะต้องจัดการปัญหาครอบครัวที่สั่นคลอนแล้ว เธอยังต้องจัดการปัญหาระหว่างชาติอีกด้วย
ลักคี

ลักคี ([laɪ̯ʔ.gì]) เจ้าเมือง หงสาวดี ในปลาย คริสต์ศตวรรษที่ 13 และต้น คริสต์ศตวรรษที่ 14 เขาได้เป็นเจ้าเมืองเมื่อประมาณ ค.ศ. 1296 ภายหลังจาก พระเจ้าฟ้ารั่ว ปฐมกษัตริย์แห่ง อาณาจักรเมาะตะมะ มีชัยชนะเหนือผู้ตั้งตนเป็นกษัตริย์แห่งหงสาวดี พระเจ้าตราพระยา ซึ่งก่อนที่จะได้รับการแต่งตั้งเป็นเจ้าเมืองหงสาวดีเขาเคยรับราชการเป็นอัครมหาเสนาบดีแห่งอาณาจักรเมาะตะมะตั้งแต่สถาปนาเมื่อ ค.ศ. 1287 และเคยเป็นหัวหน้าคณะทูตเดินทางไปยังราชสำนักของ พ่อขุนรามคำแหงมหาราช กษัตริย์องค์ที่ 3 แห่ง อาณาจักรสุโขทัย เมื่อประมาณ ค.ศ. 1286–1287 และสุโขทัยให้การสนับสนุนพระเจ้าฟ้ารั่วในประกาศเอกราชจาก อาณาจักรพุกาม
สะดุดรักยัยจอมพลัง

สะดุดรักยัยจอมพลัง (อังกฤษ: My Mighty Princess, เกาหลี:여대생) เป็นภาพยนตร์เกาหลี ที่ออกฉายในปี ค.ศ. 2008 กำกับโดย กวัก แจ-ยง นำแสดงโดย ชิน มิน-อา
เนื้อเรื่องย่อ.
โซฮวี ทายาทเพียงคนเดียวของตระกูลจอมยุทธ์ที่แข็งแกร่ง ซึ่งมีพละกำลังมหาศาลและวิชาการต่อสู้อันล้ำเลิศของ โซฮวี ทำให้เธอเป็นที่ขยาดกลัวในกลุ่มเพื่อนๆ รวมไปถึง จุนโม หัวหน้าทีมฮอกกี้พราวเสน่ห์ที่เธอตกหลุมรัก โซฮวี ตัดสินใจหันหลังให้สังเวียนการต่อสู้ เพื่อเริ่มต้นชีวิตใหม่เฉกเช่นเด็กสาวธรรมดา พ่อของเธอ เกรงว่าจะสูญเสียผู้สืบทอดตำราวิทยายุทธ์ของตระกูลไป จึงเรียกตัว อิลยอง เพื่อนสมัยเด็กของ โซฮวี ให้มาโน้มน้าวเธอให้กลับมาจับกระบี่อีกครั้ง ขณะเดียวกันนั้น ฮึกบง ผู้ชั่วร้าย หวังจะก้าวขึ้นเป็นจ้าวยุทธภพ จึงออกอาละวาดสังหารจอมยุทธ์ ไปรายแล้วรายเล่า พ่อของ โซฮวี ออกไปเผชิญหน้ากับ ฮึกบง เช่นกัน แต่ก็ต้องพ่ายแพ้อย่างหมดรูป สถานการณ์สุดเลวร้ายนี้เองที่ผลักดันให้ โซฮวี ลุกขึ้นสู้อีกครั้งหนึ่ง เพื่อแก้แค้นให้พ่อของเธอให้จงได้
มย่องเมียะ

มย่องเมียะ ([mjáʊ̯ɰ̃.mja̰]) เป็นเมืองหลักของจังหวัดมย่องเมียะ ตั้งอยู่ในภาคอิรวดี ประเทศพม่า
สมัยอาณาจักรหงสาวดี ช่วงคริสต์ศตวรรษที่ 13 เมืองนี้มีสมิงมังละเป็นเจ้าเมือง สมิงมังละเป็นพระสวามีของนางอุ่นเรือน พระขนิษฐาของพระเจ้าฟ้ารั่วและพระเจ้ารามประเดิด กษัตริย์พระองค์ที่ 1 และพระองค์ที่ 2 แห่งอาณาจักรหงสาวดี
นอกจากนี้เมืองมย่องเมียะยังเป็นบ้านเกิดของบุคคลสำคัญของพม่าถึง 2 คน คือ อู้นุ นายกรัฐมนตรีคนแรกของพม่า และคีนจี นักการเมืองและนักการทูตคนสำคัญของพม่า มารดาของอองซานซูจี นอกจากนี้ยังเป็นหนึ่งในเมืองที่เคยมีการปลูกฝังลัทธิชาตินิยมต่อต้านอาณานิคมอังกฤษ 
จอร์จ ออร์เวลล์ นักเขียนชาวอังกฤษผู้โด่งดังเคยรับราชการเป็นตำรวจสมัยอาณานิคมในเมืองนี้เมื่อ ค.ศ. 1924
เฟลิเป เด มาริชาลาร์ อี บอร์บอน

ดอนเฟลิเป เด มาริชาลาร์ อี บอร์บอน 
ประวัติ.
ดอนเฟลิเป เด มาริชาลาร์ อี บอร์บอน เกิด 17 กรกฎาคม พ.ศ. 2541 ณ กรุงมาดริด เป็นพระโอรสคนใหญ่ในอินฟันตาเอเลนา ดัชเชสแห่งลูโก กับไฆเม เด มาริชาลาร์ อดีตพระสวามี เป็นพระราชนัดดาพระองค์แรกในสมเด็จพระราชาธิบดีฆวน การ์โลสที่ 1 แห่งสเปน กับสมเด็จพระราชินีโซเฟียแห่งสเปน พระราชภาคิไนยในสมเด็จพระราชาธิบดีเฟลิเปที่ 6 แห่งสเปน โดยชื่อเขาเขามาจากกษัตริย์เฟลิเปที่ 6 พระราชมาตุลา (น้า) ของเขา โดยเขามีน้องสาว 1 คนคือ
บรรดาศักดิ์.
ตั้งแต่ที่เขาเกิด เขามีบรรดาศักดิ์เป็น ดอนแห่งสเปน และมีฐานันดรที่ "เอซเซเลนติซิโมเซญญอร์" โดยเป็นพระบรมราชโองการของสมเด็จพระราชาธิบดีฆวน การ์โลสที่ 1 พระราชอัยยิกา ดอนเฟลิเปอยู่ในลำดับที่ 4 ในการสืบราชบัลลังก์แห่งสเปน
โกสต์ อิน เดอะ เชลล์ (ภาพยนตร์ พ.ศ. 2560)

โกสต์ อิน เดอะ เชลล์  เป็นภาพยนตร์แอคชันไซไฟจากประเทศสหรัฐอเมริกา ออกฉายปี พ.ศ. 2560 กำกับโดย Rupert Sanders เขียนบทโดย Jamie Moss, William Wheeler, และ Ehren Kruger ดัดแปลงจากหนังสือการ์ตูนญี่ปุ่นชื่อเดียวกันโดย Manasume Shirow นำแสดงโดย สการ์เลตต์ โยแฮนสัน, Takeshi Kitano, Michael Pitt, Pilou Asbæk, Chin Han, และ Juliette Binoche ดำเนินเรื่องในอนาคตอันใกล้ ที่เส้นแบ่งระหว่างมนุษย์และหุ่นยนต์เริ่มไม่ชัดเจน เล่าเรื่องของ Major (รับบทโดย Johansson) นักรบไซบอร์ก ที่ต้องมาสืบสวนอดีตของตัวเอง
ยอดหญิงแกร่งแห่งทำเนียบขาว ฤดูกาลที่ 2

ยอดหญิงแกร่งแห่งทำเนียบขาว ซีซัน 2 (อังกฤษ: Madam Secretary Season 2) เป็นละครโทรทัศน์ทริลเลอร์ตอนที่ 2 ในละครชุด ยอดหญิงแกร่งแห่งทำเนียบขาว ออกอากาศทางช่องCBS ในสหรัฐอเมริกา ตั้งแต่วันที่ 4 ตุลาคม พ.ศ. 2558 เป็นตอนแรก ในไทยจะออกอากาศทางช่อง โมโน 29
เนื้อเรื่องย่อ.
รัฐมนตรีกระทรวงการต่างประเทศของประเทศสหรัฐอเมริกา อลิซาเบธ แมคคอร์ด เธอถูกบังคับให้รักษาการในตำแหน่งประธานาธิบดีในการรับมือกับเหตุการณ์ฉุกเฉินทางการแพทย์ และต้องเจรจาต่อรองกับประเทศอัฟกานิสถานเพื่อพานักศึกษาที่ถูกลักพาตัวกลับบ้านอย่างปลอดภัย ความตึงเครียด และปัญหาของครอบครัวที่รุมเร้า เธอจะสามารถแก้ไขปัญหาเหล่านี้ไปได้หรือไม่
ซิต้อง

ซิต้อง  เป็นเมืองเล็ก ๆ ในภาคซะไกง์ ประเทศพม่า ตั้งอยู่บนฝั่งขวาของแม่น้ำชี่น-ดวี่น มีทางหลวงลาดไปทางตะวันตกสู่พรมแดนประเทศอินเดีย ถนนเส้นนี้สร้างในปี ค.ศ. 1887 โดยกองทัพของพลตรี เจ. เจ. เอช. กอร์ดอน (J. J. H. Gordon) เพื่อเชื่อมโยงรัฐมณีปุระของอินเดียกับพม่าตอนบน
เดชนางพญาผมขาว (ภาพยนตร์)

เดชนางพญาผมขาว (อังกฤษ: The White Haired Witch of Lunar Kingdom) เป็นภาพยนตร์ฮ่องกงกำลังภายใน ออกฉายเมื่อปี ค.ศ. 2014 กำกับโดย จาง จื่อเลี่ยง เป็นภาพยนตร์ที่สร้างมาจากนวนิยายของ เหลียง อู๋เฉิง เรื่อง นางพญาผมขาว นำแสดงโดย หวง เสี่ยวหมิง, ฟ่าน ปิงปิง และ เจ้า เหวินจั๋ว
เนื้อเรื่องย่อ.
หลังจากที่ราชวงศ์หมิงเกิดการฉ้อโกงการใหญ่ทั่วทั้งแผ่นดินจีนทำให้เกิดนางอสุนีหยก สาวสวยที่ต่อต้านการฉ้อโกงทุกรูปแบบ ทหารข้ารับใช้ฮ่องเต้ผู้ชัวช้าจึงใส่ความว่าอสุนีหยกเป็นผู้สังหารท่านเจ้าเมืองทำให้อสุนีหยกต้องหนีเอาตัวรอดไปแถวชายแดน ในขณะที่จั่วอี้หังถูกไล่ล่าจากทหารเช่นกันเมื่อเจ้าสำนักของเขาตั้งใจจะให้อี้หังขึ้นเป็นเจ้าสำนักแทนตนจึงถวายยาอายุวัตถนะแด่ฮ่องเด้ แต่กลับถูกหักหลังอี้หังจึงต้องหนีเช่นกัน เมื่ออสุนีหยกพบกับอี้หัง และรู้ว่าเขาก็ถูกใส่ร้ายเหมือนเธอ อสุนีหยกจึงพาอี้หังหนีไปในหมู่บ้านที่มีชื่อว่า”ถ้ำปีศาจ” ความสัมพันธ์ของทั้งคู่ดีขึ้นเรื่อยๆ จนในที่สุดทั้งสองจึงตัดสินใจแต่งงานกัน แต่เมือทหารบุกเข้าหมู่บ้านและบอกอี้หังว่าความจริงแล้วอสุนีหยกเป็นคนฆ่าท่านเจ้าเมืองที่เป็นปู่ของเขา ทำให้หัวใจของอี้หังแทบแตกสลาย เขาตัดสินใจเลิกกับเธอและไปมีผู้หญิงคนใหม่ เมื่อเวลาผ่านไปอี้หังกำลังจะแต่งงานกับผู้หญิงใหม่ของเขาแต่หัวใจที่ช้ำไปด้วยความรักก็ฝังด้วยความแค้นของอสุนีหยก จึงทำให้เธอบุกไปงานแต่งงานของอี้หังและแทงเข้าที่หัวใจของเขา จากความเสียใจครั้งนี้ทำให้ผมของอสุนีหยกกลายเป็นสีขาวหรือนางพยาผมขาวนั้นเอง
ตียงวีล

ตียงวีล  หรือชื่อในภาษาเยอรมันคือ ดีเดินโฮเฟิน  เป็นเทศบาลในจังหวัดมอแซล แคว้นกร็องแต็สต์ของประเทศฝรั่งเศส ตั้งอยู่ใกล้กับพรมแดนประเทศลักเซมเบิร์กและประเทศเยอรมนี 
เมื่อจักรวรรดิโรมันตะวันตกล่มสลายลงในศตวรรษที่ 5 ชนอลามันน์เชื้อสายเยอรมันก็เข้ามาตั้งถิ่นฐานบริเวณเมืองแห่งนี้ หลังจากนั้น เมืองแห่งนี้ก็พัฒนาขึ้นและเป็นส่วนหนึ่งของจักรวรรดิโรมันอันศักดิ์สิทธิ์ตั้งแต่ศตวรรษที่ 10 เป็นต้นมา อย่างไรก็ตาม เมื่อปรัสเซียได้รับชัยชนะในสงครามฝรั่งเศส-ปรัสเซียในปี ค.ศ. 1870 เมืองแห่งนี้ก็ถูกผนวกเป็นส่วนหนึ่งของจักรวรรดิเยอรมัน จนกระทั่งเยอรมันพ่ายแพ้ในสงครามโลกครั้งที่หนึ่ง เมืองตียงวีลก็กลับคืนสู่ฝรั่งเศสอีกครั้งด้วยผลของสนธิสัญญาแวร์ซายในปี ค.ศ. 1919
แวมไพร์ อิน บรู๊คลิน

แวมไพร์ อิน บรู๊คลิน (อังกฤษ: Vampire In Brooklyn) เป็นภาพยนตร์แอคชั่น-เฮอร์เรอร์สัญชาติอเมริกา ที่ออกฉายในปี ค.ศ. 1995 กำกับโดย เวส คราเวน นำแสดงโดย เอ็ดดี้ เมอร์ฟี, แอนเจลา บาสเซตต์
เนื้อเรื่องย่อ.
แมคซิมิเลี่ยน ผีดิบแวมไพร์ตัวเดียวของเผ่าที่ยังเหลือรอดบนหมู่เกาะแคริบเบียน เขาต้องหาผู้สืบทอดทายาท เขาจึงออกเดินทางไปที่บรู๊คลิน แต่พอได้พบ ริต้า ทุกอย่างกลับไม่ง่าย เพราะ จัสติซ ตำรวจสายสืบคู่หูของเธอ ที่แอบมีใจให้เธอตลอด คอยกีดกันไม่ให้เธอไปรู้จักกับชายแปลกหน้าผู้มาจากต่างถิ่นอย่างสุดฤทธิ์ เรื่องราวความฮาจึงเกิดขึ้น
ปี้นยะ

ปี้นยะ  หรือ วิชัยปุระ  ตั้งอยู่ใกล้อังวะในภาคมัณฑะเลย์ ประเทศพม่า เคยเป็นราชธานีของอาณาจักรปี้นยะและเคยเป็นที่ประทับของราชวงศ์ปี้นยะซึ่งปกครองพม่าตอนกลางระหว่าง ค.ศ. 1313 ถึง 1365 ก่อตั้งโดยพระเจ้าสีหตูแห่งปี้นยะหรือวิชัยปุระเมื่อวันที่ 7 กุมภาพันธ์ ค.ศ. 1313
สุดขีดขั้ว คลั่งเกินลิมิต

สุดขีดขั้ว คลั่งเกินลิมิต (อังกฤษ: Limitless) เป็นละครโทรทัศน์อเมริกาที่สร้างขึ้นในปีพ.ศ. 2558 ออกอากาศในปี พ.ศ. 2558 ช่อง CBS โดยมีเนื้อเรื่องมาจาก ภาพยนตร์ที่มีชื่อเดียวกัน ออกอากาศในประเทศไทยทางช่อง โมโน 29 ในปี พ.ศ. 2560
เนื้อเรื่องย่อ.
เรื่องราวของ ไบรอัน ฟินช์ ชายหนุ่มที่ได้รับความสามารถในการเพิ่มความสามารถทั้งหมดของสมอง จึงทำให้เขาเป็นคนที่มีความสามารถพิเศษในการดำเนินชีวิติในรูปแบบใหม่ ที่จะนำมาซึ่งความตื่นเต้นและเสี่ยงอันตรายมากขึ้น
โกสต์ อิน เดอะ เชลล์ (ภาพยนตร์ พ.ศ. 2538)

โกสต์ อิน เดอะ เชลล์  เป็นภาพยนตร์การ์ตูนแอนิเมชันแนวบันเทิงคดีวิทยาศาสตร์จากประเทศญี่ปุ่น ออกฉายเมื่อ พ.ศ. 2538 ดัดแปลงจากหนังสือการ์ตูนชื่อเดียวกันเขียนโดย Masamune Shirow เขียนบทโดย Kazunori Itō และกำกับโดย Mamoru Oshii ให้เสียงโดย Atsuko Tanaka, Akio Ōtsuka, และ Iemasa Kayumi เป็นผลงานร่วมทุนสร้างระหว่างประเทศญี่ปุ่นและประเทศอังกฤษ ผลิตโดย Kodansha ร่วมกับ Bandai Visual และ Manga Entertainment งานผลิตแอนิเมชันดำเนินการโดย Production I.G.
เนื้อเรื่องเล่าเรื่องของ Motoko Kusanagi ซึ่งเป็นเจ้าหน้าที่ของหน่วยรักษาความสงบ ไล่ล่าแฮกเกอร์ลึกลับชื่อว่านักเชิดหุ่น สอดแทรกแนวคิดทางปรัชญาว่าด้วยความเป็นตัวตน ในโลกที่เทคโนโลยีก้าวหน้า ดนตรีประกอบประพันธ์โดย Kenji Kawai มีการนำภาษาญี่ปุ่นโบราณมาประกอบในเนื้อเพลง
ภาพยนตร์การ์ตูนเรื่องนี้ได้รับการชื่นชมอย่างมาก โดยได้รับการยกย่องให้เป็นหนึ่งในบรรดาภาพยนตร์แอนิเมชันที่ดีที่สุดตลอดกาล นักวิจารณ์ชื่นชมงานภาพที่สวยงามซึ่งเป็นการผสมผสานระหว่างแอนิเมชันแบบวาดมือบนแผ่นเซลล์ กับแอนิเมชันที่ทำจากคอมพิวเตอร์กราฟิก เป็นแรงบันดาลใจให้กับผู้ผลิตภาพยนตร์จำนวนมาก เช่น พี่น้องวาชาวสกี ผู้สร้างภาพยนตร์ชุด "" และเจมส์ คาเมรอน และมีผลงานที่เกี่ยวข้องกับเรื่องนี้ตามมาอีกหลายอย่าง ที่สำคัญ เช่น ผลงานของ Oshii ปี 2004 "Ghost in the Shell 2: Innocence" ซึ่งไม่ได้เป็นภาคต่อของเรื่องนี้แต่อย่างใด, งานผลิตซ้ำปี 2008 "Ghost in the Shell 2.0" ซึ่งเป็นฉบับปรับปรุงของเรื่องเดียวกันนี้ (เสียงใหม่ และแอนิเมชันสามมิติใหม่บางส่วน) และฉบับดัดแปลงเป็นภาพยนตร์คนแสดงปี 2017 นำแสดงโดย Scarlett Johansson
พยัคฆ์สาวนางงามยุกยิก

พยัคฆ์สาวนางงามยุกยิก (อังกฤษ: Miss Congeniality) เป็นภาพยนตร์แอคชั่น-ตลก ที่ออกฉายในปีค.ศ. 2000 นำแสดงโดย ซานดร้า บัลล็อค, ไมเคิล เคน, เบนจามิน แบรตต์, วิลเลียม ชัตเทอร์ ภาพยนตร์เรื่องนี้มีภาคต่อคือ พยัคฆ์สาวเดิ้นจริง ยิงกระจาย
เนื้อเรื่องย่อ.
เกรซี่ ฮาร์ท เจ้าหน้าที่เอฟบีไอ ผู้รับภารกิจปลอมตัวเป็นหนึ่งในผู้เข้าประกวดนางงาม ที่หมายคว้าคอผู้ก่อการร้ายมือวางระเบิด โดยมีเวทีประกวดนี้เป็นเป้าหมาย และยังมี วิกเตอร์ เมลลิ่ง แต๋วรุ่นเดอะผู้เชี่ยวชาญด้านความงาม ที่ถูกจ้างมาเพื่อปรับสภาพสาวห้าวเพิ้งเรียกพี่ให้งามอย่างมีคุณค่าในชั่วพริบตา
อีดาร์-โอเบอร์ชไตน์

อีดาร์-โอเบอร์ชไตน์  เป็นเมืองชนบทในรัฐไรน์ลันท์-ฟัลทซ์ ประเทศเยอรมนี ตั้งอยู่บริเวณชายขอบทางใต้ของทิวเขาฮุนส์รึคริมสองฝั่งแม่น้ำนาเออ ถือเป็นเมืองที่มีประชากรมากที่สุดในทิวเขาฮุนส์รึค เทศบาลนี้เกิดจากการควบรวมเทศบาลหลายเทศบาลเข้าด้วยกันในปี ค.ศ. 1933 และ ค.ศ. 1969 เมืองแห่งนี้มีชื่อเสียงด้านหินอัญมณี
หมูแดง

หมูแดง เป็นอาหารที่ได้จากการย่างเนื้อหมูที่ปรุงรส นิยมใช้เนื้อหมูส่วนสันนอก, สามชั้น, สันคอหรือคอหมู ในประเทศจีนเรียกว่า ชาเชา หรือ ช้าซิ้ว  โดยจะหมักเนื้อหมูกับน้ำผึ้ง, ผงพะโล้, ข้าวแดง, เต้าหู้ยี้, ซีอิ๊ว, ซอสฮอยซิน และอาจผสมเหล้าเชอร์รีหรือเหล้าหวงจิ่ว ก่อนจะนำไปย่าง หมูแดงของจีนใช้เป็นส่วนประกอบในเมนูบะหมี่ ข้าวหรือซาลาเปาหน้าแตก ในฮ่องกงจะขายหมูแดงในร้านซิ้วเหม่ย์  ร่วมกับไก่หรือห่านย่าง
ในประเทศญี่ปุ่นมีอาหารคล้ายหมูแดงของจีน เรียกว่า ชาชู (; โรมาจิ: "chāshū") เป็นส่วนประกอบในราเม็ง โดยเตรียมจากการทำเนื้อให้เป็นก้อนก่อนจะนำไปตุ๋นที่อุณหภูมิต่ำ ปรุงรสด้วยน้ำผึ้งและซีอิ๊ว
ในประเทศไทย, มาเลเซีย, สิงคโปร์และอินโดนีเซีย นิยมทานหมูแดงในเมนูบะหมี่และข้าวหมูแดง เสิร์ฟพร้อมแตงกวา ต้นหอม ราดด้วยน้ำราดด้านบน บางครั้งทานร่วมกับเป็ดย่างและหมูกรอบ ในประเทศฟิลิปปินส์ ทานหมูแดงเป็นเมนูเรียกว่า อาซาโด  และเป็นไส้ในซาลาเปา
พุงออปัง

พุงออปัง (เกาหลี: ; อาร์อาร์: "bungeoppang"; เอ็มอาร์: "pungŏppang") เป็นขนมเกาหลีชนิดหนึ่ง เป็นเค้กรูปปลาสอดไส้ถั่วแดงกวน มักพบตามร้านข้างถนนหรือแผงลอยในประเทศเกาหลี ประกอบอาหารในเตาลักษณะคล้ายเตาวาฟเฟิลที่มีเบ้ารูปปลา โดยมากจะสอดไส้ถั่วแดงกวน แต่ปัจจุบันหลาย ๆ ร้านได้ดัดแปลงสอดไส้ต่าง ๆ เช่น คัสตาร์ด (เกาหลีเรียกชูแครม), เครื่องโรยหน้าพิซซา, ช็อกโกแลต และอื่น ๆ
ศัทพมูลวิทยา.
ชื่อของพุงออปัง ประกอบด้วยคำว่า "พุงออ"  แปลว่าปลาทอง กับคำว่า "ปัง"  คือขนมปัง รวมกันมีความหมายว่า "ขนมปัง (รูป) ปลาทอง" ตามลักษณะของขนม
ประวัติ.
พุงออปังเป็นขนมที่มีลักษณะคล้ายกับขนม "ไทยากิ" ของประเทศญี่ปุ่น ซึ่งเข้าสู่ประเทศเกาหลีช่วงปี ค.ศ. 1930 อันเป็นช่วงที่เกาหลีตกเป็นอาณานิคมของญี่ปุ่น ใน "ลำดับสาแหรกของพุงออปัง" เมื่อปี ค.ศ. 2011 ระบุว่านี่คือจุดเริ่มต้นของการนำวาฟเฟิลของตะวันตกกับเกี๊ยวของตะวันออกมาผสมผสานกัน โดยไทยากิเป็นขนมญี่ปุ่นที่ดัดแปลงมาจากวาฟเฟิลตั้งแต่ศตวรรษที่ 18. เดิมไทยากิมีลักษณะเป็นรูปปลาจาน แล้วกลายเป็นปลาทองในประเทศเกาหลี
ก่อนหน้านี้ความนิยมในพุงออปังจะมิได้อยู่ยั่งยืนยงนัก จนถึงช่วงปี ค.ศ. 1990 ขนมนี้มีแนวโน้มที่จะกลับมานิยมอีกครั้งอันเกิดจากการนิยมย้อนยุคในประเทศเกาหลีใต้ และจะขายดีเป็นพิเศษในช่วงฤดูหนาว
วัตถุดิบและวิธีทำ.
แป้งของพุงออปังทำจากแป้งสาลี, ผงฟู, น้ำหรือนม, และไข่ เทลงในพิมพ์ลักษณะเดียวกับเตาวาฟเฟิลแต่ต่างตรงที่เบ้าจะเป็นรูปปลาทอง แล้วจึงใส่ไส้ถั่วแดงกวนหรืออื่น ๆ ลงไป จากนั้นเทแป้งให้เคลือบถั่วแดงกวนแล้วปิดพิมพ์ลง รอจนกว่าแป้งจะสุกกรอบมีสีเหลืองทอง
สโมสรฟุตบอลทรู แบงค็อก ยูไนเต็ดในฤดูกาล 2561

ฤดูกาล 2561 เป็นฤดูกาลที่ 8 ของ ทรู แบงค็อก ยูไนเต็ด ใน ไทยลีก ที่ได้ลงเล่นตั้งแต่ฤดูกาล 2552–2553 เป็นต้นมา และในฤดูกาล 2556, ได้มาใช้ในนามสโมสรว่า แบงค็อก ยูไนเต็ด.
นี่คือการเปลี่ยนแปลงชื่อของแบงค็อก ยูไนเต็ด.
 "ณ วันที่ 29 มกราคม พ.ศ. 2561"
 "ณ วันที่ 7 ตุลาคม พ.ศ. 2561"
 "ณ วันที่ 29 กันยายน พ.ศ. 2561"
การซื้อ-ขาย.
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 พฤศจิกายน 2560 ถึง 5 กุมภาพันธ์ 2561
ตลาดซื่อขายนักเตะฟุตบอลไทยช่วงที่สองจะเปิดในวันที่ 11 มิถุนายน ถึง 9 กรกฎาคม 2561
หมายเหตุ.
<templatestyles src="Reflist/styles.css" />
เปิดตำราปราบเด็กแสบ

เปิดตำราปราบเด็กแสบ (อังกฤษ: Master Of Study) เป็นละครโทรทัศน์ที่ออกอากาศในประเทศเกาหลีใต้ช่วงปี ค.ศ. 2010 ออกอากาศในประเทศไทยทางช่อง 3 แฟมิลี่ ทุกวันเสาร์ - อาทิตย์ เวลา 20:00 น. - 21:00 น.
เนื้อเรื่องย่อ.
ภารกิจครั้งใหม่ของทนายจอมจุ้นที่ต้องมาเปิดตำราปราบเหล่าเด็กแสบ ที่โรงเรียนยองมุน โรงเรียนไฮสคูลที่เหมือนต้องคำสาป เด็กที่นี่ไม่สามารถสอบติดมหาวิทยาลัยได้เลย ผลการเรียนของนักเรียนก็แสนจะตกต่ำ แถมโรงเรียนยังมีสภาพทางการเงินที่ย่ำแย่ ภารกิจใหม่ของ ทนายซอกโฮ จึงเริ่มขึ้น
เซอร์ไวเวอร์ โกสต์ไอแลนด์

เซอร์ไวเวอร์: โกสต์ไอแลนด์  เป็นฤดูกาลที่ 36 ของรายการเซอร์ไวเวอร์ ถ่ายทำตั้งแต่วันที่ 5 มิถุนายน พ.ศ. 2560 ถึง 13 กรกฎาคม พ.ศ. 2560 โดยฤดูกาลนี้จะเป็นผู้เล่นหน้าใหม่ทั้งหมด 20 คน แบ่งออกเป็นสองเผ่า ใช้ธีมหลักของฤดูกาลนี้คือ "โกสต์ไอแลนด์" ผู้เข้าแข่งขันทุกคนจะต้องเผชิญหน้ากับความผิดพลาดของผู้เข้าแข่งขันจากฤดูกาลก่อนๆ พวกเค้าจะต้องเรียนรู้ความผิดพลาดที่ผ่านมาเพื่อหลีกเลี่ยงไม่ให้เกิดเหตุการณ์ซ้ำอีก
สิ่งที่เพิ่มเติมเข้ามาในฤดูกาลนี้คือ เกาะผี เผ่าที่ทำการแข่งขันชนะสิทธิ์คุ้มกันต้องเลือกสมาชิกหนึ่งคนจากเผ่าที่แพ้ เพื่อส่งไปยังเกาะผี โดยบุคคลคนนั้นจะไม่ต้องเข้าสภาเผ่าร่วมกับเพื่อนร่วมทีมคนอื่นๆ
ฤดูกาลนี้เป็นครั้งที่ห้าแล้วที่ถ่ายทำที่ประเทศฟิจิ หลังจากที่เคยถ่ายทำที่ประเทศนี้ใน เซอร์ไวเวอร์ ฟิจิ , เซอร์ไวเวอร์ มิลเลนเนียลส์ปะทะเจ็นเอ็กซ์ , เซอร์ไวเวอร์ เกมเชนเจอส์ และ เซอร์ไวเวอร์ ฮีโร่ปะทะฮีลเลอส์ปะทะฮัสท์เลอส์
และสำหรับรอบ 4 คนสุดท้าย จากเดิมจะใช้วิธีลงคะแนนเสียงแต่ในฤดูกาลนี้จะใช้วิธีเดียวกับ เซอร์ไวเวอร์ ฮีโร่ปะทะฮีลเลอส์ปะทะฮัสท์เลอส์ คือ ผู้ที่ชนะในการแข่งขันชิงสิทธิ์คุ้มกัน Final Four จะสามารถเลือกให้ผู้เข้าแข่งขันอีกหนึ่งคนเข้ารอบสุดท้ายได้ ส่วนที่เหลืออีกสองคนต้องทำการแข่งจุดไฟผู้ชนะจะได้เข้ารอบสุดท้ายส่วนคนแพ้จะถูกคัดออก
 มาโลโล่ สีประจำเผ่า สีส้ม
 นาวิติ สีประจำเผ่า สีม่วง
 ยานูย่า สีประจำเผ่า สีเขียว
 ลาวิต้า สีประจำเผ่า สีดำ
เช็คอินหัวใจ

เช็คอินหัวใจ (อังกฤษ: Hotelier) เป็นละครโทรทัศน์ที่ออกอากาศในประเทศเกาหลีใต้ช่วงปี ค.ศ. 2001 ทางสถานีโทรทัศน์ MBC ออกอากาศในประเทศไทยครั้งแรกเมื่อ พ.ศ.2545 ทางสถานีโทรทัศน์ ITV ล่าสุดได้รับการนำมาออกอากาศอีกครั้งทางช่อง 3 แฟมิลี่ ทุกวันเสาร์ - อาทิตย์ เวลา 20:30 น. - 21:30 น. เริ่มตอนแรก 6 มกราคม พ.ศ.2561
เนื้อเรื่องย่อ.
นักธุรกิจใหญ่ที่ดูเหมือนจะเป็นไปไม่ได้ ได้เกิดขึ้นที่ลาสเวกัส เขาคือ ดอง-ฮ๊อก ซึ่งเป็นหนุ่มที่ประสบความสำเร็จสูงสุด ในระหว่างงานฉลองประสบความสำเร็จ, เขาเจริญรอยตามพ่อเลี้ยงที่เป็นคนชาวอเมริกัน เขาคิดถึงสถานะที่แท้จริงว่าเขาเกิดขึ้นมาได้อย่างไร
ราเวินส์บวร์ค

ราเวินส์บวร์ค  เป็นเมืองในรัฐบาเดิน-เวือร์ทเทิมแบร์ค ประเทศเยอรมนี ราเวินส์บวร์คเป็นเมืองที่ตั้งอยู่ใกล้ชายแดนกับประเทศสวิตเซอร์แลนด์และประเทศออสเตรีย โดยตั้งอยู่ทางเหนือของทะเลสาบโบเดินราว 20 กิโลเมตร ในสมัยกลาง ราเวินส์บวร์คก่อตั้งขึ้นโดนตระกูลเวล์ฟ ซึ่งเป็นตระกูลชาวแฟรงก์ที่ปกครองในภูมิภาคชวาเบิน ซึ่งต่อมา ตระกูลนี้ก็มีตำแหน่งเป็นดยุกแห่งบาวาเรียและซัคเซิน และได้สร้างปราสาทของตัวเองขึ้นที่เมืองนี้ โดยในสมัยกลาง เมืองแห่งนี้มีฐานะเป็นเสรีนครของจักรวรรดิโรมันอันศักดิ์สิทธิ์ ถือเป็นศูนย์กลางการค้าขายที่สำคัญ
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
ไทรอัมพ์มอเตอร์ไซเคิลส์

ไทรอัมพ์มอเตอร์ไซเคิลส์  เป็นบริษัทผู้ผลิตรถจักรยานยนต์รายใหญ่ที่สุดของอังกฤษ ปัจจุบันมีฐานการผลิตอยู่ในประเทศอังกฤษและประเทศไทย ในปีงบประมาณ 2017 ไทรอัมพ์ได้จำหน่ายจักรยานยนต์กว่า 63,400 คัน
ประวัติ.
ค.ศ. 1884 หนุ่มชาวเยอรมันวัย 20 ปีจากเมืองเนือร์นแบร์ก นามว่าซีคฟรีด เบ็ทท์มันน์  ได้ตั้งกิจการชื่อว่า S. Bettmann & Co. Import Export Agency ในกรุงลอนดอน บริษัทของเขานำเข้าสินค้าจำพวกเครื่องกลมาจากจักรวรรดิเยอรมัน ซึ่งส่วนใหญ่เป็นจักรยานที่ขายดี ต่อมาในปีค.ศ. 1886 เขาอยากจะตั้งชื่อใหม่ให้เจาะจงกว่านี้ เขาเลยเปลี่ยนชื่อกิจการเป็น Triumph Cycle Company ในปีต่อมา กิจการนี้ได้จดทะเบียนเป็นบริษัทจำกัดชื่อว่า New Triumph Co. Ltd จากการสนับสนุนเงินทุนโดยบริษัทยางดันลอป อยู่เยอรมัณี!!! 
ค.ศ. 1887 นายมอริทซ์ ชุลเทอ  เพื่อนในเมืองเนือร์นแบร์ก ได้โน้มน้าวเบ็ทท์มันน์ตั้งโรงงานผลิตจักรยานเสียเองเลยแทนที่จะนำเข้ามา ในปี 1888 
เบ็ทท์มันน์จึงไปซื้อที่ดินในคอเวนทรีเพื่อตั้งโรงงาน โดยใช้ทุนของตัวเองและกู้ยืมจากครอบครัวของชุลเทอ โรงงานไทรอัมพ์ได้ผลิตจักรยานคันแรกของตนเองออกมาในปี 1889 และในปี 1896 ยังไปตั้งโรงงานเพิ่มในเนือร์นแบร์กด้วย และในปี 1898 บริษัทได้ตัดสินใจอนุมัติแผนการผลิตรถจักรยานยนต์โดยใช้แบบจากบริษัทอื่น ในปี 1902 ไทรอัมพ์ก็เปิดตัวรถจักรยานยนต์คันแรกของตัวเอง ซึ่งเป็นจักรยานที่ติดเครื่องยนต์มิเนอร์ว่าจากเบลเยียม ในปี 1904 ไทรอัมพ์ตัดสินใจที่จะออกแบบรถจักรยานยนต์ด้วยตนเอง รถจักรยานยนต์ที่ออกแบบและผลิตเองของไทรอัมพ์ได้ออกสู่สายตาสาธารณชนในปี 1905
ในปี 1983 บริษัทไทรอัมพ์เอ็นจิเนียริงได้ประสบกับภาวะล้มละลาย ทรัพย์สินของบริษัทได้ถูกพิทักษ์ทรัพย์โดยนายจอห์น บลอร์ นักธุรกิจชาวอังกฤษ ซึ่งเขาได้ใช้ทรัพย์สินที่มีอยู่เดิมก่อตั้งเป็นบริษัทใหม่ในชื่อ Triumph Motorcycles ในปี 1983
Idiogramma elbakyanae

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Idiogramma elbakyanae เป็นสายพันธุ์ของต่อตัวเบียน (parasitoid) ถูกพบที่รัฐตลัซกาลาของประเทศเม็กซิโก สายพันธุ์ถูกตั้งชื่อและอธิบายโดยอันเดรย์ ฮาลาอิม นักกีฏวิทยาชาวรัสเซีย คำบรรยายถูกเผยแพร่ในปี พ.ศ. 2560 ในบทความบนวารสารแบบเสรี โดยเขียนร่วมกับเอ็นริเก รุยซ์-กันซิโน นักกีฏวิทยาชาวเม็กซิโก
ที่มาของชื่อ.
อันเดรย์ ฮาลาอิม นักกีฏวิทยาประจำสำนักวิทยาศาสตร์ประเทศรัสเซีย (Russian Academy of Sciences) เลือกชื่อ "elbakyanae" เพื่อเป็นเกียรติแก่ อเล็กซานดรา เอลบัคยาน ผู้ก่อตั้ง ไซ-ฮับ "เพื่อตระหนักถึงการที่เธอทำให้นักวิจัยทุกคนสามารถเข้าถึงความรู้ทางวิทยาศาสตร์" เอลบัคยานกลับรู้สึกไม่พอใจที่ "แมลงปรสิต" ได้ถูกตั้งชื่อตามเธอ และได้ปิดการเข้าถึงเว็บไซต์ไซ-ฮับในประเทศรัสเซียชั่วคราว เมื่อผู้ใช้จากประเทศรัสเซียพยายามเข้าไซ-ฮับ ข้อความปรากฏกล่าวว่า การตั้งชื่อตัวต่อตามเธอเป็นความ "ไม่ยุติธรรมอย่างยิ่ง" ฮาลาอิมประหลาดใจกับปฏิกิริยาของเธอและย้ำว่าเขาตั้งใจทำเพื่อเป็นเกียรติ เขากล่าวว่าเขายอมรับไซ-ฮับ และเข้าไปใช้เองเป็นประจำ เขายังชี้ว่าสุดท้ายตัวเบียน (parasitoid) ฆ่าโฮสต์ของตัว และควรมองว่าเป็นเหมือนตัวต่อนักล่ามากกว่าปรสิต
ประวัติทางอนุกรมวิธาน.
ชุดต้นแบบประกอบด้วยตัวอย่างต้นแบบแรกเพศเมียหนึ่งและตัวอย่างเพิ่มเติมเพศจำนวน 4 ตัว ทั้งหมดถูกรวบรวมเมื่อฤดูใบไม้ผลิ พ.ศ. 2559 โดยมาร์เกซและกอนเตรรัสด้วยการใช้กับดักมุ้ง (malaise trap) ตัวอย่างต้นแบบแรกและหนึ่งในตัวอย่างเพิ่มเติมถูกเก็บไว้ ณ National Autonomous University of Mexico ส่วนตัวอย่างเพิ่มเติมอีกสามตัวที่เหลืออยู่ที่ Autonomous University of Tamaulipas, Zoological Museum of the Zoological Institute of the Russian Academy of Sciences, และ Natural History Museum, London
ที่อยู่.
ตัวต่อสายพันธุ์นี้ถูกพบในรัฐตลัซกาลาของประเทศเม็กซิโก ชุดต้นแบบทั้งหมดถูกพบที่ Nanacamilpa de Mariano Arista ตัวอย่างถูกจับในป่าต้นสนและต้นโอ๊ก สูงจากระดับน้ำทะเล  2,830–2,900 เมตร
ลักษณะ.
"I. elbakyanae" แตกต่างจากสายพันธุ์ "I. comstockii ที่มี"สกุล "Idiogramma" และพบได้ในประเทศเม็กซิโกเช่นกัน ตรงที่มีหน้าสีดำหรือน้ำตาลออกเหลือง และขากรรไกรที่มีฐานกว้างกว่ายอด และแผ่นอวัยวะวางไข่ (ovipositor sheath) ที่มีขนาด 4.2 เท่าของความยาวขาหลัง เพศเมียมีลำตัวยาว 3.8 มิลลิเมตร และปีกหน้าความยาว 3.9 มิลลิเมตร
เคาฟ์บ็อยเริน

เคาฟ์บ็อยเริน  เป็นเมืองอิสระในส่วนภูมิภาคชวาเบิน รัฐบาวาเรีย ประเทศเยอรมนี ในอดีต เมืองแห่งนี้เคยมีสถานะเป็นเสรีนครของจักรวรรดิโรมันอันศักดิ์สิทธิ์
เฟือร์สเทินเฟ็ลท์บรุค

เฟือร์สเทินเฟ็ลท์บรุค  เป็นเมืองชนบทในรัฐบาวาเรีย ประเทศเยอรมนี ตั้งอยู่ทางทิศตะวันออกของนครมิวนิกราว 32 กิโลเมตร กึ่งกลางของเส้นทางระหว่างมิวนิกกับเอาคส์บวร์ค มีแม่น้ำอัมเพอร์ไหลผ่านกลงเมือง
วัลทซ์ฮูท-ทีงเงิน

วัลทซ์ฮูท-ทีงเงิน  เป็นเมืองทางตะวันตกเฉียงใต้ของรัฐบาเดิน-เวือร์ทเทิมแบร์คในประเทศเยอรมนี บริเวณพรมแดนติดกับประเทศสวิตเซอร์แลนด์ เกิดขึ้นจากการควบรวมสองเมืองคือวัลทซ์ฮูททางตะวันตก กับเมืองทีงเงินทางตะวันออก เข้าเป็นเมืองเดียวกันใน ค.ศ. 1975 เมืองนี้ตั้งอยู่ริมแม่น้ำไรน์ซึ่งเป็นพรมแดนทางธรรมชาติของเยอรมนี-สวิตเซอร์แลนด์ เมืองใหญ่ที่ตั้งอยู่ใกล้สุดกับวัลทซ์ฮูท-ทีงเงิน คือนครซือริชในสวิตเซอร์แลนด์
คูควาปัง

คูควาปัง (เกาหลี: ; ฮันจา: ; อาร์อาร์: "gukhwappang"; เอ็มอาร์: "kukhwappang") เป็นขนมเกาหลีชนิดหนึ่ง เป็นเค้กลักษณะเหมือนดอกไม้สอดไส้ถั่วแดงกวน มีรสหวาน โดยชื่อมีความหมายว่า "ขนมปังดอกเบญจมาศ" เป็นขนมที่วางขายอยู่ทั่วไปในประเทศเกาหลี มีวิธีการทำใกล้เคียงกับการทำพุงออปัง ต่างตรงที่แม่พิมพ์จะเป็นรูปดอกเบญจมาศ ส่วนพุงออปังจะเป็นรูปปลาทองแทน
ไทยลีก 2 ฤดูกาล 2561

ไทยลีก 2 2561 (เป็นที่รู้จักกันในชื่อ ไทยลีก 2 เอ็ม-150 แชมเปียนชิป ตามชื่อของผู้สนับสนุนหลัก) การแข่งขันฤดูกาลที่ 21 นับตั้งแต่ก่อตั้งลีกเมื่อ พ.ศ. 2540
การเปลี่ยนแปลงจากฤดูกาลที่ผ่านมา.
การเปลี่ยนแปลงทีม.
สโมสรที่เข้าสู่ไทยลีก 2.
ตกชั้นจาก ไทยลีก ฤดูกาล 2560
เลื่อนชั้นจาก ไทยลีก 3 ฤดูกาล 2560
สโมสรที่ออกจากไทยลีก 2.
เลื่อนชั้นสู่ ไทยลีก ฤดูกาล 2562
ตกชั้นสู่ ไทยลีก 3 ฤดูกาล 2562 – ตอนบน
ตกชั้นสู่ ไทยลีก 3 ฤดูกาล 2562 – ตอนล่าง
สโมสร.
มีสโมสรที่เข้าร่วมการแข่งขันทั้งสิ้น 16 สโมสรประกอบไปด้วย 10 สโมสรจาก ไทยลีก 2 ฤดูกาล 2560 และ 3 สโมสรที่ขึ้นมาจาก ไทยลีก 3 ฤดูกาล 2560
โดยมีสโมสรที่ตกชั้นลงมาจาก ไทยลีก 2560 ได้แก่ จัมปาศรี ยูไนเต็ด ,ศรีสะเกษ และ ไทยฮอนด้า ลาดกระบัง
สถิติตลอดฤดูกาล.
<templatestyles src="Col-begin/styles.css"/>
<templatestyles src="Refbegin/styles.css" />
ปรับปรุงล่าสุดในนัดการแข่งขันเมื่อวันที่ 29 กรกฎาคม พ.ศ. 2561แหล่งข้อมูล: ไทยลีก 2"หมายเหตุ:"'† 
ทีมที่ลงเล่นฤดูกาลที่แล้วใน ไทยลีก 3
</small>
รายพระนามพระมหากษัตริย์แห่งซิเรเน

ซิเรเน หรือ ซิเรไนกา เป็นอาณานิคมของกรีกบนชายฝั่งแอฟริกาเหนือในตอนเหนือของลิเบียซึ่งก่อตั้งขึ้นโดยผู้ตั้งถิ่นฐานชาวโดเรียนจากเมืองธีรา (ปัจจุบันคือ เมืองซานโตรินี) เมื่อศตวรรษที่ 7 ก่อนคริสตกาล กษัตริย์แห่งซิเรเนได้รับการเทิดทูนและบูชาเช่นเดียวกับของกษัตริย์โดเรียนของสปาร์ตา
กษัตริย์แห่งซิเรเน (ราชวงศ์บัตเทียด) 632 - 440 ปีก่อนคริสตกาล.
ใน 440 ปีก่อนคริสตกาล, ซิเรเนกลายเป็นสาธารณรัฐภายใต้อำนาจของอาณาจักรเปอร์เซีย (ในสมัยของพระเจ้าอาร์เซซิลาอุสที่ 3) หลังจากนั้นซิเรเนก็ถูกพิชิตโดยอเล็กซานเดอร์มหาราชใน 331 ปีก่อนคริสตศักราช และก็ถูกผนวกเป็นส่วนหนึ่งของอาณาจักรมาซิโดเนียใน 276 ปีก่อนคริสตกาล
กษัตริย์แห่งซิเรเน 276 - 249 ปีก่อนคริสตกาล.
ใน 249 ปีก่อนคริสตกาล ซิเรเนครั้งกลายเป็นสาธารณรัฐอีกครั้ง แต่ได้รับการฟื้นฟูและอยู่ในควบคุมของราชวงศ์ปโตเลมีใน 246 ปีก่อนคริสตกาล ใน 163 ปีก่อนคริตกาล, ซิเรเนได้มีผู้ปกครองจากราชวงศ์ปโตเลมีแทน
กษัตริย์แห่งซิเรเน 163 - 39 ปีก่อนคริสตกาล.
ใน 75 ปีก่อนคริสตกาล เมืองซิเรเนกลายเป็นจังหวัดส่วนหนึ่งของสาธารณรัฐโรมัน แต่ก็กอบกู้คืนมาได้ โดยมาร์ค แอนโทนีใน 37 ปีก่อนคริสตกาล ในปี 34 ปีก่อนคริสตกาล พระนางคลีโอพัตราที่ 7 และธิดาของแอนโทนี พระนางคลีโอพัตรา เซเลเนที่ 2 ได้รับตำแหน่งสมเด็จพระราชินีแห่งซิเรเน แต่ก็ถูกโรมันยืดครองใน 30 ปีก่อนคริสตกาล โดยออกัสตุส
บัตทุสที่ 1

บัตทุสที่ 1 แห่งซิเรเน (อักษรโรมัน: Battus I of Cyrene) หรือ บัตทุส แห่ง สปาร์ตา (Battius the Lacedaemonian) และยังเป็นที่รู้จักกันในนาม บัตทุส อริสโตเติล (Βάττος Ἀριστοτέλης; Battus Aristottle) หรือ อาริสตาเออุส (Aristaeus; Ἀρισταίος) เป็นผู้ก่อตั้งกลุ่มอาณานิคมกรีกโบราณของซิเนไทกาและเมืองหลวงของซิเรเน พระองค์เป็นกษัตริย์พระองค์แรกซิเรเน ซึ่งเป็นกษัตริย์กรีกแห่งแรกในแอฟริกาเหนือและเป็นผู้ก่อตั้งราชวงศ์บัตเทียด นอกจากนี้พระนามของพระองค์ได้นำมาตั้งเป็นชื่อทางวิทยาศาสตร์ชนิดหนึ่งคือ บัตทุส ฟิเลนอร์
อาร์เซซิลาอุสที่ 1

อาร์เซซิลาอุสที่ 1 แห่งซิเรเน (;อักษรโรมัน: Arcesilaus I of Cyrene; เจริญรุ่งเรืองเมื่อปลายคริสต์ศตวรรษที่ 7 และต้นคริสต์ศตวรรษที่ 6 ก่อนคริสตศักราช) เป็นกษัตริย์กรีกพระองค์ที่สองแห่งซิเรเนและกษัตริย์องค์ที่สองของราชวงศ์บัตเทียด
ซิเรเน

คิวเรเน หรือ ซิเรเน  เป็นเมืองกรีกโบราณที่มีอายุมากที่สุด และมีความสำคัญมากที่สุดในบรรดาเมืองของกรีกทั้ง 5 เมืองในลิเบียตะวันออก ภูมิภาคนี้ถูกตั้งชื่อตามชื่อเมืองว่า ไซรีนิกา (Cyrenaica) และยังคงใช้ชื่อนี้อยู่จนปัจจุบัน เมืองนี้ตั้งอยู่ในหุบเขาอันอุดมสมบูรณ์ในที่ราบสูง Jebel Akhdar
เดียวิทเดนย์โอดโนโกโกดา

เดียวิทเดนย์โอดโนโกโกดา  เป็นภาพยนตร์ขาวดำแนวชีวิตของสหภาพโซเวียต กำกับโดย มีฮาอิล โรมม์ โดยเล่าเกี่ยวกับนักฟิสิกส์นิวเคลียร์และนักวิทยาศาสตร์ชาวโซเวียตและความสัมพันธ์ของพวกเขา โดยภาพยนตร์ได้สร้างจากเค้าโครงเรื่องจริง และเป็นหนึ่งในภาพยนตร์โซเวียตน้ำดีในช่วงคริสต์ทศวรรษที่ 1960
ภาพยนตร์ได้รับรางวัลลูกแก้วทองคำ ในปี 1962
แผ่นดินไหวในโพฮัง พ.ศ. 2560

แผ่นดินไหวในโพฮัง พ.ศ. 2560 เป็นแผ่นดินไหวที่มีขนาด 5.4 ตามมาตราขนาดโมเมนต์ เกิดความเสียหายบริเวณฮึงเง, โพฮัง, จังหวัดคย็องซังเหนือ, ประเทศเกาหลีใต้ ในวันที่ 15 พฤศจิกายน พ.ศ. 2560 แผ่นดินไหวในครั้งนี้มีความเกี่ยวข้องกับแผ่นดินไหวในคย็องจู พ.ศ. 2559 เนื่องจากเป็นแผ่นดินไหวที่แข็งแกร่งที่สุดในยุคสมัยใหม่ของประเทศ
แผ่นดินไหว.
แผ่นดินไหวและแผ่นดินไหวตามเกิดขึ้นในหลายครั้งส่งผลทำให้โครงสร้างอาคารบ้านเรือนได้รับความเสียหาย ในโพฮังได้รับผลกระทบมากที่สุดเนื่องจากมีผู้บาดเจ็บ 82 คนจนต้องนำไปที่โรงพยาบาล ส่วนอีกประมาณ 1,124 คนได้อพยพจากบ้านตนเองสู่ที่พักชั่วคราว
จากการประเมินเบื้องต้นของกระทรวงมหาดไทยและความปลอดภัยเกาหลีใต้ แผ่นดินไหวในครั้งนี้ได้ส่งผลกระทบต่อคน 2,165 คน บ้านเรือนได้รับความเสียหาย 1,988 หลัง ในที่นี้มีบ้าน 52 หลังได้รับความเสียหายอย่างรุนแรง
โรงเรียนทั่วภูมิภาคเสียหาย 227 แห่ง แยกมาได้ดังนี้ โพฮัง 107 แห่ง, อุลซัน 44 แห่ง และแทกู 26 แห่ง นอกจากนี้หน่วยงานของรัฐบาลเสียหาย 79 แห่ง, ท่าเรือ 23 แห่ง, ถนน 7 แห่ง, ร้านค้า 77 แห่ง, โรงงาน 77 แห่ง และสะพาน 11 แห่ง
สาเหตุ.
ในเดือนมีนาคม พ.ศ. 2562 ทีมวิจัยของรัฐบาลเกาหลีใต้ได้ค้นพบว่าโรงไฟฟ้าพลังงานความร้อนใต้พิภพโพฮังเป็นสาเหตุของแผ่นดินไหวครั้งนี้ ด้วยเหตุนี้กระทรวงการค้า อุตสาหกรรม และพลังงานจึงตัดสินใจที่จะระงับการดำเนินการของโรงไฟฟ้าดังกล่าวแล้ว
จิมมี ดูลิตเติล

พลอากาศเอก เจมส์ แฮโรลด์ ดูลิตเติล (14 ธันวาคม 1896 – 27 กันยายน 1993) เป็นชาวอเมริกันที่ดำรงตำแหน่งเป็นนายพลและผู้บุกเบิกการบิน เขาได้ทำการบินเที่ยวครั้งแรกจากชายฝั่งสู่ชายฝั่ง ทำให้ได้รับรางวัลการแข่งขันการบินจำนวนมาก และช่วยพัฒนาเครื่องมือในการบินอีกด้วย
ดูลิตเติลได้เข้าศึกษาต่อในระดับปริญญาตรีที่มหาวิทยาลัยแคลิฟอร์เนีย เบิร์กลีย์ ได้จบการศึกษาระดับปริญญาตรีในปี ค.ศ. 1922 และได้รับปริญญาเอกในด้านการบินจากสถาบันเทคโนโลยีแมสซาชูเซตส์(M.I.T) ในปี ค.ศ. 1925 เข้าได้เป็นครูฝึกสอนการบินในช่วงสงครามโลกครั้งที่หนึ่งและเจ้าหน้าที่นายทหารสำรองในกองบินอากาศทหารบกสหรัฐ แต่เขากลับถูกเรียกตัวกลับเข้าประจำการในช่วงระหว่างสงครามโลกครั้งที่สอง เขาได้รับเหรียญมีเดล ออฟ ฮอนเนอร์ สำหรับความกล้าหาญและความเป็นผู้นำในฐานะที่เป็นผู้บัญชาการของการตีโฉบฉวยดูลิตเติล การโจมตีทางอากาศในระยะทางไกลที่เปี่ยมไปด้วยความกล้าหาญบนเกาะญี่ปุ่นแผ่นดินใหญ่ เมื่อวันที่ 18 เมษายน ค.ศ. 1942 สี่เดือนให้หลังการโจมตีเพิร์ลฮาร์เบอร์ การโจมตีครั้งนี้เป็นการสร้างขวัญกำลังใจที่สำคัญของสหรัฐและดูลิตเติลก็ได้มีชื่อเสียงโด่งดังในฐานะวีรบุรุษ
เขาได้รับเลื่อนตำแหน่งยศเป็นพลโทและบังคับบัญชากองทัพอากาศที่ 12 ในทวีปแอฟริกา กองทัพอากาศที่ 15 ในทะเลเมดิเตอร์เรเนียนและกองทัพอากาศที่ 8 เหนือทวีปยุโรป หลังสงครามโลกครั้งที่สอง เขาได้ลาออกจากกองทัพอากาศแต่ยังคงทำงานอยู่ในวิชาการช่างด้านต่างๆมากมาย และในที่สุดก็ได้รับการเลื่อนตำแหน่งยศเป็นนายพล(ระดับ 4 ดาว)ภายหลังจากได้รับการเกษียณอายุ
บัตทุสที่ 2

บัตทุสที่ 2 แห่งซิเรเน (อักษรโรมัน: Battus II of Cyrene บางครั้งเรียกว่า "ยูไดมอน (พรหรืออวยพร)" (อักษรโรมัน: Eudaimon) หรือละตินที่เทียบเท่าเฟลิกซ์ (ปกครองตั้งแต่ 583 ถึง 560 ปีก่อนคริสตกาล) เป็นกษัตริย์เชื้อสายกรีกพระองค์ที่สามแห่งซิเรเนและเป็นหนึ่งในเชื้อพระวงศ์จากราชวงศ์บัตเทียด
อาร์เซซิลาอุสที่ 2

อาร์เซซิลาอุสที่ 2 แห่งซิเรเน (อักษรโรมัน: Arcesilaus II of Cyrene; ปกครองภายในช่วงคริสต์ศตวรรษที่ 6 ก่อนคริสตกาล) เป็นกษัตริย์เชื้อสายกรีกพระองค์ที่สี่แห่งซิเรเนและเป็นหนึ่งของผู้ปกครองจากราชวงศ์บัตเทียด ในสมัยของพระองค์ได้เริ่มเกิดการเสื่อมอำนาจของราชวงศ์บัตเทียดลง
ลีอาร์คัส

ลีอาร์คัส (อักษรโรมัน: Learchus) เป็นที่ปรึกษาในรัฐบาลแห่งอาณาจักรซิเรเนในช่วงระหว่างรัชสมัยของพระเจ้าอาร์เซซิลาอุสที่ 2 ลีอาร์คัสเป็นที่รู้จักกันดีที่สุดสำหรับการวางแผนลอบปลงพระชนม์พระเจ้าอาร์เซซิลาอุส เพื่อแย่งพระราชบังลังก์ แต่ครองราชย์ได้เพียงไม่กี่เดือน
ปราสาทไฮเดิลแบร์ค

ปราสาทไฮเดิลแบร์ค  เป็นปราสาทเก่าในเมืองไฮเดิลแบร์ค ประเทศเยอรมนี เป็นหนึ่งในสิ่งก่อสร้างจากยุคเรอแนซ็องส์ที่สำคัญที่สุดในตอนเหนือของเทือกเขาแอลป์ ไม่ปรากฏหลักฐานว่าปราสาทแห่งนี้สร้างขึ้นเมื่อใด แต่ปราสาทหลังนี้ได้รับการกล่าวถึงครั้งแรกในปีค.ศ. 1214 เมื่อจักรพรรดิฟรีดริชที่ 2 แห่งโรมันอันศักดิ์สิทธิ์ ได้พระราชทานปราสาทหลังนี้ให้แก่ลุดวิจที่ 1 ดยุกแห่งบาวาเรีย ตั้งแต่นั้นมา ปราสาทหลังนี้ก็อยู่ในการครอบครองโดยตระกูลวิทเทลส์บัค จากการที่ปราสาทขนาดนี้มีขนาดใหญ่และตั้งอยู่บนเชิงเขา หน้าปราสาทมีแม่น้ำเนคคาร์ไหลผ่าน ปราสาทหลังนี้จึงเป็นป้อมปราการอย่างดีในการป้องกันข้าศึก
ในศตวรรษที่ 17 ได้เกิดสงครามครั้งใหญ่ขึ้นสองครั้งในทวีปยุโรป คือสงครามสามสิบปีและสงครามเก้าปี ปราสาทแห่งนี้เป็นศูนย์กลางการปกครองของแคว้นพาลาทิเนตที่ต้องเผชิญกับการโจมตีสู้รบหลายครั้งจนปราสาทได้รับความเสียหายอย่างมาก แม้ผู้ปกครองแต่ละคนจะมีการซ่อมแซมแต่ก็ไม่ดำเนินไปอย่างต่อเนื่องเนื่องจากภาวะสงคราม จนกระทั่งเมื่อสงครามสิ้นสุดลงในปี 1697 คาร์ลที่ 3 ฟรีดริช ผู้ปกครองพาลาทิเนตมีความคิดที่จะซ่อมแซมปราสาทหลังนี้ให้เสร็จ แต่ก็ต้องเป็นอันระงับไปเนื่องจากขาดแคลนเงิน 
ในปี 1720 เกิดความขัดแย้งทางนิกายในเมืองไฮเดิลแบร์คขึ้น ทำให้เจ้าชายคาร์ลที่ 3 ฟรีดริช ผู้นับถือคาทอลิกทรงย้ายราชสำนักไปยังเมืองมันน์ไฮม์และสูญเสียสิทธิทั้งหมดในปราสาท เจ้าชายคาร์ลทรงสร้างวังแห่งใหม่ขึ้นที่มันน์ไฮม์ ตั้งแต่นั้นมา ปราสาทแห่งนี้ก็ไม่ค่อยได้รับความสนใจใยดีมากนักและค่อยๆพังทลาย ชาวเมืองมักขึ้นไปเอาอิฐ ไม้ เหล็ก จากปราสาทแห่งนี้ไปสร้างบ้านเรือนของตน รัฐบาลของรัฐบาเดินต้องใช้เวลาร่วมครึ่งศตวรรษเพื่อพิจารณาว่าจะทุบปราสาทหลังนี้ทิ้งดีหรือไม่ จนกระทั่งได้ข้อสรุปในปี 1868 ว่ารัฐบาลจะทำการรักษาและบูรณะปราสาทหลังนี้ การบูรณะปราสาทหลังนี้ได้แล็วเสร็จในปี 1900 โดยใช้เงินบูรณะไปทั้งสิ้น 520,000 มาร์ค การบูรณะทำเฉพาะบางส่วนเท่านั้น ส่วนใหญ่ของปราสาทยังคงเป็นซากปรักหักพัง
การเสด็จประพาสยุโรปครั้งที่ 2.
ในการเสด็จประพาสยุโรปครั้งที่ 2 เมื่อปี 2450 พระบาทสมเด็จพระจุลจอมเกล้าเจ้าอยู่หัว ได้เสด็จทอดพระเนตรปราสาทไฮเดิลแบร์คเมื่อวันที่ 4 มิถุนายน 2450 และได้เสด็จลงไปทอดพระเนตรถังบ่มไวน์ขนาดใหญ่ที่อยู่ในคลังเก็บไวน์ด้านล่างของปราสาท โดยพระองค์ได้กล่าวถึงถังบ่มไวน์ใบนี้ในพระราชหัตถเลขาฉบับที่ 21 ว่า ถังบ่มไวน์ใบนี้มีความจุมากถึง 4,000 แกลลอน
นอกจากนี้พระองค์ยังได้ฉายภาพบรรยากาศของปราสาทไฮเดิลแบร์ครวมถึงตัวเมืองไฮเดิลแบร์ค
บัตทุสที่ 3

บัตทุสที่ 3 แห่งซิเรเน ใช้นามแฝงคือ ง่อย (ปกครองระหว่างคริสตศตวรรษที่ 6 ปีก่อนคริสตกาล) เป็นกษัตริย์เชื้อสายกรีกและเป็นผู้ปกครองแห่งซิเรเนพระองค์ที่ 5 แห่งราชวงศ์บัตเทียด
พระองค์เป็นพระราชโอรสพระองค์เดียวของกษัตริย์อาร์เซซิลาอุสที่ 2 กับพระนางเอริโซ โดยพระอัยกาคือกษัตริย์บัตทุสที่ 2 กับพระอัยยิกาไม่ทราบพระนาม พระราชมารดาของพระอัยยิกาของพระองค์คือพระนางคริโตลา ในขณะที่พระอัยกาฝ่ายมารดาเป็นขุนนางไม่ทราบชื่อและถูกฆาตกรรมโดยลีอาร์คัสในปี 550 ปีก่อนคริสตกาล กษัตริย์บัตทุสที่ 2 กับพระนางคริโตลา ซึ่งทั้งสองพระองค์เป็นพระราชโอรสและธิดาของกษัตริย์อาร์เซซิลาอุสที่ 1 ซึ่งพระอัยกาของทั้งสองพระองค์คือกษัตริย์บัตทุสที่ 1 ผู้ก่อตั้งราชวงศ์บัตเทียดและอาณาจักรซิเรเน
กลุ่มสานเสวนาสี่ฝ่ายแห่งชาติตูนิเซีย

กลุ่มสานเสวนาสี่ฝ่ายแห่งชาติตูนิเซีย  เป็นกลุ่มสี่องค์การซึ่งเป็นแกนกลางในความพยายามสร้างประชาธิปไตยพหุนิยมในประเทศตูนิเซียหลังการปฏิวัติดอกมะลิในปี 2554
กลุ่มฯ ก่อตั้งขึ้นในฤดูร้อนปี 2556 วันที่ 9 ตุลาคม 2558 กลุ่มฯ ได้รับรางวัลโนเบลสาขาสันติภาพประจำปี 2558
กลุ่มสานเสวนาสี่ฝ่ายแห่งชาติตูนิเซียประกอบด้วยประชาสังคมตูนิเซียสี่องค์การ ดังนี้
วัดสามัคคีอุปถัมภ์

วัดสามัคคีอุปถัมภ์ หรือ วัดภูกระแต ก่อตั้งขึ้นเมื่อปี พ.ศ. 2502 โดย พระญาณสิทธาจารย์ (วิ.) เพื่อเป็นที่ยึดเหนี่ยวจิตใจของประชาชนที่อาศัยอยู่ ณ บริเวณนั้น และจะทำให้ประชาชนได้หันกลับมาเข้าวัดกันอีกครั้ง หลังจากตกเป็นเครื่องมือของพวกคอมมิวนิสต์ เมื่อหลวงปู่ทองพูล สิริกาโม มาถึงบริเวณภูกระแต ในคืนแรกท่านจำวัดใต้ต้นบก และ 3 - 4 วันต่อมา ชาวบ้านได้ทำเพิงพักนั่งร้าน และกุฎิชั่วคราวแบบง่ายๆ ทำด้วยไม้ไผ่ป่า จากนั้นหลวงปู่ทองพูล สิริกาโมจึงได้พัฒนาวัดเรือยมาจวบจนถึงวันมรณภาพ โดยได้รับแรงศรัทธาสามัคคีร่วมใจจากคณะลูกศิษย์ลูกหาทั้งที่เป็นพระภิกษุ สามเณร และอุบาสก อุบาสิกา ทั้งในจังหวัด ต่างจังหวัดและต่างประเทศ
ประวัติ.
วัดสามัคคีอุปถัมภ์ ก่อตั้งขึ้นโดย หลวงปู่ทองพูล สิริกาโม ซึ่งหลวงปู่ทองพูล สิริกาโมได้เดินทางมาในปี พ.ศ. 2502 ครั้งแรกยังเป็นแค่ภูเขาและป่ารกทึบ อยู่ทางทิศตะวันตกของตัวอำเภอเมืองบึงกาฬ จังหวัดบึงกาฬ โดยชาวบ้านเรียกภูเขาแห่งนี้ว่า ภูกระแต เนื่องจากมีสัตว์ป่าหายากจำพวกกระรอก กระแต แมวเสือ รวมถึงสัตว์ป่าอื่นๆ อีกมากมาย ที่อาศัยอยู่ชุกชุมตามสภาพที่เป็นป่าดงทึบ รกครึ้มแห่งนี้ชาวบ้านในแถบนั้นเคยตกเป็นเครื่องมือของพวกคอมมิวนิสต์ ทั้งนี้บริเวณที่ตั้งวัดนั้น เคยเป็นสถานที่ตั้งของพวกคอมมิวนิสต์ ที่ได้เข้ายึดบริเวณนั้นไว้ก่อนที่จะมีการสร้างวัดขึ้น ทั้งยังเป็นสถานที่ตั้งมันและศูนย์บัญชาการ ก่อนที่จะมีการอพยพฐานที่มั่นไปรวมกันที่บ้านนาบัว ตำบลเรณูนคร"(ในขณะนั้น)" อำเภอธาตุพนม จังหวัดนครพนมเมื่อปี พ.ศ. 2500
และในปี พ.ศ. 2502 ชาวบ้านในบริเวณนั้นได้ทราบข่าวว่าจะมีพระธุดงค์มายังสถานที่แห่งนี้จึงเตรียมการต้อนรับ คณะพระธุดงค์ที่จะเดินทางมายังสถานที่แห่งนี้ คือ คณะธุดงค์ของหลวงปู่ทองพูล สิริกาโม พร้อมกับพระธุดงค์อีกจำนวนหนึ่ง ซึ่งเป็นพระวัดป่าสายพระอาจารย์มั่น ภูริทัตตะเถระ ชาวบ้านในละแวกนั้นจึงได้มีการเตรียมกุฎิเพิงพักชั่วคราวไว้ต้อนรับพระธุดงค์ที่จะเดินทางมาถึง เมื่อหลวงปู่ทองพูล สิริกาโม ได้เดินทางมาถึงภูกระแต ท่านได้ทำการสำรวจบริเวณภูกระแต เพื่อดูความเหมาะสมในการที่จะจัดตั้งวัดป่าขึ้น โดยบริเวณป่าภูกระแตนั้น มีอากาศที่เย็นสบายทั้งปีเพราะเนื่องจากบริเวณภูกระแตนั้นเป็นภูเขา และมีต้นไม้หนาทึบ ทั้งยังมีสัตว์ป่าตัวเล็กตัวน้อยได้อาศัยอยู่ ณ บริเวณนั้นมากมาย และยังเป็นสถานที่ที่เงียบสงบร่มรื่นอีกด้วย 
หลวงปู่ทองพูล สิริกาโมจึงเลือกสถานที่แห่งนี้เป็นที่ตั้งวัด ทั้งยังเหมาะกับพระสายพระอาจารย์มั่น ภูริทัตตะเถระ ที่ต้องการอยู่อย่างสงบ ปราศจากสิ่งรบกวนจากภายนอก และเหมาะกับการทำกิจวัตรประจำวันของพระสายวัดป่ามากที่สุด
อัสโมเดอัส

อัสโมเดอัส  หรือ แอสโมไดออส ("Asmodaios")) หรือ แอชมีดาย  คือราชาแห่งเหล่ามารในตำนานซาโลมอนกับการสร้างวิหารซาโลมอน 
รายละเอียดส่วนใหญ่ปรากฎอยู่ในคัมภีร์อธิกธรรมฉบับหนังสือโทบิตและยังถูกกล่าวถึงในคัมภีร์ไบเบิล คริสเตียนบางกลุ่มในยุคเรอแนซ็องส์เชื่อว่าเขาเป็นราชาแห่งนรกทั้งเก้า บ้างก็เชื่อว่าเขาเป็นหนึ่งในเจ้านรกทั้งเจ็ดอันเป็นตัวแทนของบาป 7 ประการ ซึ่งโดยความเชื่อนี้ อัสโมเดอัสถือเป็นมารแห่งราคะผู้ทำให้มนุษย์มีความต้องการทางเพศ ในหนังสือโทบิตยังระบุอีกว่า อัสโมเดอัสได้ขึ้นมาอยู่บนผืนดินโลกหลังจากที่อยู่ในนรกมาเป็นเวลาหลายล้านปี ศาสนาอิสลามและศาสนายูดาห์ถือว่าเขาเป็นราชาแห่งโลกียจิต
ในเรื่องเล่าศาสนาคริสต์ อัสโมเดอัสเป็นที่รู้จักจากหนังสือโทบิต ถือเป็นตัวร้ายหลักและขัดขวางการแต่งงานของซาราห์